stanford-oval/wikipedia huggingface dataset:
พระเจ้าฟัยศ็อลที่ 2 แห่งอิรัก
พระราชวงศ์และช่วงต้นพระชนม์ชีพ > รัฐประหารพ.ศ. 2484

พระมหากษัตริย์มีพระชนม์ชีพช่วงวัยเยาว์เกิดขึ้นในเวลาใกล้เคียงกันกับสงครามโลกครั้งที่ 2 ซึ่งอิรักได้เป็นพันธมิตรอย่างเป็นทางการกับจักรวรรดิอังกฤษและฝ่ายสัมพันธมิตร ในเดือนเมษายน พ.ศ. 2484 พระมาตุลาของพระองค์ทรงถูกขับไล่ออกจากตำแหน่งผู้สำเร็จราชการแทนพระองค์เพียงเวลาสั้นๆจากการที่กองทัพได้ก่อรัฐประหารที่ซึ่งต้องการให้อิรักเข้าร่วมกับฝ่ายอักษะ
การรัฐประหารนำโดยราชิด อะลี อัล-เกละนิโดยวางแผนจะลอบปลงพระชนม์ผู้สำเร็จราชการเพื่อยึดอำนาจในวันที่ 1 เมษายน แต่ในวันที่ 31 มีนาคม เจ้าชายอับดัลอิละฮ์ทรงทราบแผนการพระองค์จึงเสด็จลี้ภัยออกนอกประเทศ ราชิด อะลี อัล-เกละนิได้ดำรงตำแหน่งนายกรัฐมนตรีและดำเนินการกำจัดอิทธิพลของอังกฤษในอิรัก จากการรัฐประหารอิรัก พ.ศ. 2484ส่งผลให้เกิดสงครามอังกฤษ-อิรัก การสนับสนุนจากนาซีเยอรมนีที่ตกลงกันไว้ไม่ได้เกิดขึ้นจริง อย่างไรก็ตามเจ้าชายอับดัลอิละฮ์ได้กลับคืนสู่อำนาจโดยการรวมกลุ่มของกองทัพสัมพันธมิตรซึ่งประกอบด้วยกองทหารอาหรับจอร์แดน, กองทัพอากาศจอร์แดนและทหารอังกฤษหน่วยอื่นๆ อิรักได้ดำเนินสัมพันธไมตรีกับอังกฤษอีกครั้งและเข้าร่วมองค์การสหประชาชาติหลังจากสิ้นสุดสงครามโลกครั้งที่ 2 ส่วนราชิด อะลี อัล-เกละนิหลังจากแพ้สงครามต้องลี้ภัยไปยังเปอร์เซีย ก่อนที่เขาจะหนีออกจากแบกแดด เขาได้ติดต่อกับมุลละ แอฟเฟนติ และแจ้งต่อเขาว่า เขาได้มอบบ้านของเขาเองให้เป็นที่พำนักที่ปลอดภัยสำหรับพระราชวงศ์โดยให้ทรงประทับจนกว่าความขัดแย้งจะสิ้นสุดลง ซึ่งเป็นที่สังเกตว่าราชิด อะลี อัล-เกละนิเป็นผู้จงรักภักดีต่อราชวงศ์อย่างยิ่ง
ในระหว่างช่วงต้นพระชนม์ชีพ พระเจ้าฟัยศ็อลทรงได้รับการศึกษาที่พระราชวังร่วมกับเด็กชายชาวอิรักอื่นๆ ในระหว่างสงครามโลกครั้งที่ 2 พระองค์ทรงประทับร่วมกับพระมารดาในกรูฟ ล็อดที่หมู่บ้านวิงค์ฟิลด์ในบาร์กเชอร์ สหราชอาณาจักร เมื่อทรงเจริญพระชันษา พระองค์ทรงเข้าศึกษาที่โรงเรียนฮาร์โรลด์ร่วมกับพระญาติของพระองค์ สมเด็จพระราชาธิบดีฮุสเซนแห่งจอร์แดน ทั้งสองพระองค์เป็นพระสหายสนิทกันและมีการบันทึกว่าทรงวางแผนที่จะรวมทั้งสองราชอาณาจักรเข้าด้วยกัน เพื่อต่อต้านสิ่งที่ทั้งสองพระองค์เชื่อว่ากระทำการคุกคามลัทธิชาตินิยมแพน-อาหรับ
ในปีพ.ศ. 2495 พระเจ้าฟัยศ็อลเสด็จเยือนสหรัฐอเมริกา โดยทรงพบปะกับประธานาธิบดีแฮร์รี เอส. ทรูแมน, รัฐมนตรีว่าการกระทรวงการต่างประเทศดีน อเคอสัน, นักแสดงเจมส์ เมสัน, นักเบสบอลแจ็คกี้ โรบินสัน และอีกหลายคน
การเร่งให้พระเจ้าฟัยศ็อลเสด็จสวรรคตเป็นการตัดสินพระทัยของพระมาตุลาซึ่งเป็นผู้สำเร็จราชการของพระเจ้าฟัยศ็อล(ภายหลังได้รับคำยืนยันโดยพระองค์) ที่ต้องการให้สหราชอาณาจักรสามารถรักษาบทบาทของตนอย่างต่อเนื่องในอิรัก โดยผ่านทางสนธิสัญญาอังกฤษ-อิรัก พ.ศ. 2491และหลังจากนั้นแผนแบกแดด ที่ลงนามในปีพ.ศ. 2498 ผู้คนจำนวนมากออกมาประท้วงอิทธิพลสัมพันธมิตรนี้ เป็นผลให้มีการปราบปรามและผู้เดินขบวนประท้วงหลายร้อยคนเสียชีวิตและนำไปสู่ความตกต่ำของกระแสความจงรักภักดีต่อพระราชวงศ์อิรัก
สิ้นสุดการสำเร็จราชการแทนพระองค์

พระเจ้าฟัยศ็อลที่ 2 แห่งอิรักทรงบรรลุนิติภาวะในวันที่ 2 พฤษภาคม พ.ศ. 2496 พระองค์ทรงเริ่มปกครองด้วยประสบการณ์ที่ทรงมีเล็กน้อยและในระหว่างการเปลี่ยนสภาวะทรงการเมืองและสังคมของอิรัก ซึ่งถูกทำให้แย่ลงจากการพัฒนาลัทธิชาตินิยมแพน-อาหรับอย่างรวดเร็ว
พระเจ้าฟัยศ็อลทรงเริ่มต้นด้วยการอาศัยคำแนะนำทางการเมืองจากพระมาตุลา มกุฎราชกุมารอับดัลอิละฮ์และพลเอกนูรี อัสซะอีด ซึ่งเป็นนักการเมืองที่มีประสบการณ์และเป็นนักชาตินิยมที่ดำรงเป็นนายกรัฐมนตรีหลายสมัย ราคาน้ำมันพุ่งสูงขึ้นในช่วงทศวรรษที่ 1960 พระองค์และคณะที่ปรึกษาทรงใช้ทรัพย์ของตนเองลงทุนในโครงการพัฒนาที่ซึ่งสร้างความบาดหมางกับกลุ่มชนชั้นกลางและชาวไร่อย่างรวดเร็ว พรรคคอมมิวนิสต์อิรักได้เพิ่มอิทธิพลขึ้น อย่างไรก็ตามการปกครองของพระองค์ดูเหมือนว่าจะปลอดภัย ความไม่พอใจที่เข้มข้นมากขึ้นต่อสถานะของอิรักยังเป็นแต่ใต้ผิวหน้า การที่สามารถขยายช่องว่างระหว่างคนรวยโดยกลุ่มคนที่มีอภิสิทธิ์ทางการเมือง, ผู้มีกรรมสิทธิ์ในที่ดินและผู้สนับสนุนอำนาจในมือบุคคลเดียวอื่นๆและความยากจนของกรรมกรและชาวนาอื่นๆ เป็นปฏิปักษ์ต่อรัฐบาลของพระเจ้าฟัยศ็อลอย่างรุนแรง ตั้งแต่ชนชั้นสูงควบคุมรัฐสภา นักปฏิรูปได้เล็งเห็นกระแสการปฏิวัติที่มีเพิ่มขึ้นซึ่งเป็นไปตามที่พวกเขาคาดหวัง การปฏิวัติอียิปต์ พ.ศ. 2495เพื่อล้มล้างระบอบกษัตริย์อียิปต์ภายใต้ราชวงศ์มูฮัมหมัดอาลีโดยญะมาล อับดุนนาศิร เป็นการรับรองสถานการณ์ที่คล้ายคลึงกันในอิรัก
ในวันที่ 1 กุมภาพันธ์ พ.ศ. 2501 ซีเรียประเทศเพื่อนบ้านของอิรักได้ร่วมมือกับนาศิรแห่งอียิปต์ในการก่อตั้งสหรัฐอาหรับรีพับบลิค ส่งผลให้ราชอาณาจักรฮัชไมต์อิรักและจอร์แดนสร้างพันธมิตรที่แข็งแกร่งขึ้นเช่นเดียวกัน สองสัปดาห์ถัดมาในวันที่ 14 กุมภาพันธ์ สันนิบาตนี้ได้รับการก่อตั้งอย่างเป็นทางการในชื่อ สหพันธรัฐอาหรับแห่งอิรักและจอร์แดน พระเจ้าฟัยศ็อลที่ 2 แห่งอิรักเป็นพระบรมวงศานุวงศ์ที่อาวุโสที่สุดในราชวงศ์ จึงทรงได้รับเกียรติให้ดำรงเป็นพระประมุขของสหพันธรัฐ
หายนะและการสังหารหมู่พระราชวงศ์ > รูปแบบของฝ่ายต่อต้าน

สถานการณ์ทางการเมืองของพระเจ้าฟัยศ็อลเริ่มเลวร้ายลงในปีพ.ศ. 2499 ด้วยการลุกฮือของประชาชนในเมืองนะจัฟและฮะวี ขณะที่กองทัพอิสราเอลโจมตีอียิปต์ในกรณีวิกฤติการณ์สุเอซ โดยการร่วมมือกับสหราชอาณาจักรและฝรั่งเศสซึ่งตอบโต้นโยบายชาตินิยมของญะมาล อับดุนนาศิรแห่งอียิปต์ ความนิยมที่ย่ำแย่ลงในแผนแบกแดดก็ดีหรือการปกครองของพระเจ้าฟัยศ็อลก็ดี ฝ่ายต่อต้านได้เริ่มการเคลื่อนไหว ในเดือนกุมภาพันธ์พ.ศ. 2500 ก่อตั้ง "ด่านหน้าสหภาพแห่งชาติ" (Front of National Union) ดำเนินการร่วมกันกับกลุมประชาธิปไตยแห่งชาติ, กลุ่มอิสรภาพ, คอมมิวนิสต์และพรรคบาธ กลุ่มดำเนินการที่เหมือนกันได้ดำเนินการแทรกแซงอย่างใกล้ชิดภายในเจ้าหน้าที่อิรัก ด้วยการก่อตั้ง "คณะเสนาธิการทหารอิสระสูงสุด" (Supreme Committee of Free Officers) คณะรัฐบาลของพระเจ้าฟัยศ็อลได้พยายามรักษาความจงรักภักดีในกองทัพโดยผ่านทางสวัสดิการต่างๆ แต่วิธีนี้ให้ผลที่ไม่ยั่งยืนมากเมื่อกองทัพเห็นด้วยกับพวกต่อต้านระบอบกษัตริย์
พระคู่หมั้น

พระเจ้าฟัยศ็อลที่ 2 แห่งอิรักทรงหมั้นครั้งแรกกับเจ้าหญิงคียะเม็ท ฮะนิม เชื้อสายของราชวงศ์มัมลูกในอิรัก ในเดือนมกราคม พ.ศ. 2501 การหมั้นถูกยกเลิกในอีกสามเดือนต่อมา
พระเจ้าฟัยศ็อลทรงสู่ขอเจ้าหญิงชาห์นาซ ปาห์ลาวี พระราชธิดาในพระเจ้าชาห์ โมฮัมหมัด เรซา ปาห์ลาวีแห่งอิหร่านกับเจ้าหญิงเฟาซียะห์แห่งอียิปต์ แต่เจ้าหญิงชาห์นาซทรงปฏิเสธพระเจ้าฟัยศ็อล ในช่วงก่อนที่จะพระองค์สวรรคต ทรงหมั้นหมายและจะอภิเษกสมรสกับเจ้าหญิงซาบิฮา ฟาซิละ ฮานิม สุลต่าน พระธิดาเพียงพระองค์เดียวในเจ้าชายมุฮัมหมัด อะลี อิบราฮิม เบเยเฟนดิแห่งอียิปต์กับเจ้าหญิงซะห์ระ ฮันซะดี สุลต่าน
พระอิศริยยศทางทหาร

พระองค์มีพระอิศริยยศทางทหารดังนี้
จอมพลเรือแห่งกองทัพเรืออิรัก
จอมพลแห่งกองทัพบกอิรัก
จอมพลอากาศแห่งกองทัพอากาศอิรัก
รองจอมพลอากาศแห่งกองทัพอากาศอิรัก (กิตติมศักดิ์)
ดูเพิ่ม

ชะรีฟ อะลี บิน อัลฮุซัยน์ พระญาติของพระเจ้าฟัยศ็อลที่ 2 แห่งอิรักและเป็นนักการเมืองก่อตั้งพรรคระบอบกษัตริย์อิรักภายใต้รัฐธรรมนูญ(ICM)
เจ้าชายระอีด บิน ซะอีด ประมุขราชวงศ์อิรัก
นูรี อัสซะอีด นายกรัฐมนตรีที่ถูกประหารชีวิตตามคำสั่งของพลเอกอิบด์ อัล-คะริม กอซิม
เชิงอรรถ

↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-09-29. สืบค้นเมื่อ 2012-09-03.
↑  Michael Farr, Tintin: The Complete Companion, John Murray, 2001.
↑  S9.com เก็บถาวร 2021-05-06 ที่ เวย์แบ็กแมชชีน.  Retrieved on 14 July 2008.
↑  Ibid
↑  "Revolt in Baghdad". Time Magazine. 21 July 1958. คลังข้อมูลเก่าเก็บจากแหล่งเดิมเมื่อ 2008-01-20. สืบค้นเมื่อ 27 July 2009.
↑  Ibid, page 157
↑  Royal Ark
แหล่งข้อมูลอื่น

"Young King". Time Magazine. 17 April 1939. คลังข้อมูลเก่าเก็บจากแหล่งเดิมเมื่อ 2011-12-22. สืบค้นเมื่อ 17 August 2009.
"Revold in Baghdad". Time Magazine. 21 July 1958. คลังข้อมูลเก่าเก็บจากแหล่งเดิมเมื่อ 2008-01-20. สืบค้นเมื่อ 27 July 2009.
"In One Swift Hour". Time Magazine. 28 July 1958. คลังข้อมูลเก่าเก็บจากแหล่งเดิมเมื่อ 2009-08-07. สืบค้นเมื่อ 27 July 2009.
"Coins of Faisal II". สืบค้นเมื่อ 30 August 2009.
| ก่อนหน้า |  | พระเจ้าฟัยศ็อลที่ 2 แห่งอิรัก |  | ถัดไป |
| --- | --- | --- | --- | --- |
| พระเจ้าฆอซีแห่งอิรัก |  |   พระมหากษัตริย์แห่งอิรัก  (4 เมษายน พ.ศ. 2482 - 14 กรกฎาคม พ.ศ. 2501) |  | ระบอบกษัตริย์ถูกล้มล้างในปฏิวัติ 14 กรกฎาคม มุฮัมมัด นะญีบ อัรรุบัยอี ดำรงเป็นประธานาธิบดี |
| ระบอบกษัตริย์ถูกล้มล้างในปฏิวัติ 14 กรกฎาคม |  |   ผู้อ้างสิทธิในราชบัลลังก์อิรัก  (14 กรกฎาคม พ.ศ. 2501) |  | เจ้าชายซะอีด บิน ฮุซัยน์ หรือ ชะรีฟ อะลี บิน อัลฮุซัยน์ |
พระเจ้าฟัยศ็อลที่ 2 แห่งอิรักขณะมีพระชนมายุ 5 พรรษา
พระเจ้าฟัยศ็อลที่ 2 แห่งอิรักทรงฉายพระรูปร่วมกับสมเด็จพระราชชนนีอะลียะฮ์และมกุฎราชกุมารอับดัลอิละฮ์ พระมาตุลาและผู้สำเร็จราชการ
พระเจ้าฟัยศ็อลที่ 2 แห่งอิรัก(ขวา)กับสมเด็จพระราชาธิบดีฮุสเซนแห่งจอร์แดน(ซ้าย) พระญาติและพระสหายสนิท ในปี พ.ศ. 2500
มกุฎราชกุมารอับดัลอิละฮ์แห่งอิรักขณะเสด็จเยือนเมานต์เวอร์นอน สหรัฐอเมริกา ทรงเป็นผู้สำเร็จราชการแทนพระองค์ในรัชสมัยของพระนัดดา ต่อมาทรงถูกปลงพระชนม์พร้อมพระราชวงศ์ในการปฏิวัติ 14 กรกฎาคม
พลเอกอิบด์ อัล-คะริม กอซิม ผู้นำการปฏิวัติ 14 กรกฎาคมและเป็นผู้สั่งปลงพระชนม์พระบรมวงศานุวงศ์
การเลือกสมาชิกวุฒิสภาไทย พ.ศ. 2567

| ปฏิทินการเลือก |
| --- | --- |
11 พ.ค.: พ.ร.ฎ. ให้มีการเลือก สว. มีผลบังคับใช้
20–24 พ.ค.: วันเลือกและรับสมัครสมาชิกวุฒิสภา
9 มิ.ย.: วันเลือกสมาชิกวุฒิสภาระดับอำเภอ
16 มิ.ย.: วันเลือกสมาชิกวุฒิสภาระดับจังหวัด
26 มิ.ย.: วันเลือกสมาชิกวุฒิสภาระดับประเทศ
10 ก.ค.: วันประกาศผลการเลือกสมาชิกวุฒิสภา
การเลือกสมาชิกวุฒิสภาไทย พ.ศ. 2567 เป็นการเลือกสมาชิกวุฒิสภาไทย ชุดที่ 13 ตามรัฐธรรมนูญแห่งราชอาณาจักรไทย พุทธศักราช 2560 มาตรา 107 และพระราชบัญญัติประกอบรัฐธรรมนูญว่าด้วยการได้มาซึ่งสมาชิกวุฒิสภา พ.ศ. 2561 ภายหลังวุฒิสภาไทย ชุดที่ 12 ซึ่งเป็นชุดเฉพาะกาลหมดวาระลงเมื่อวันที่ 10 พฤษภาคม พ.ศ. 2567 โดยวุฒิสภาชุดนี้จะมีจำนวน 200 คน และไม่สามารถร่วมเลือกนายกรัฐมนตรีได้
การเลือกสมาชิกวุฒิสภาไทยในครั้งนี้เป็นครั้งแรกที่ใช้วิธีการเลือกกันเองของประชาชนที่มีความรู้ ความเชี่ยวชาญ และประสบการณ์ในกลุ่มต่าง ๆ จำนวน 20 กลุ่ม ใน 3 ระดับ คือระดับอำเภอ ระดับจังหวัด และระดับประเทศ
เบื้องหลัง

วุฒิสภาไทยมีการเปลี่ยนแปลงการได้มาหลายครั้งนับแต่เริ่มก่อตั้งในปี พ.ศ. 2490 โดยมีทั้งการเลือกตั้งทางตรงและทางอ้อม หรือคละกัน ตามรัฐธรรมนูญแห่งราชอาณาจักรไทย พุทธศักราช 2560 ที่ประกาศใช้หลังรัฐประหารในประเทศไทย พ.ศ. 2557 กำหนดให้มีวุฒิสภาเฉพาะกาลคราวละ 5 ปีโดยคณะรักษาความสงบแห่งชาติ (คสช.) คณะผู้ยึดอำนาจการปกครองที่ปกครองประเทศไทยตั้งแต่รัฐประหารใน พ.ศ. 2557 จนถึง พ.ศ. 2562 ที่มีวุฒิสภา "ถาวร"
วุฒิสภาเฉพาะกาลประกอบด้วยสมาชิกที่ คสช. แต่งตั้ง 250 คน โดยมีอำนาจเลือกนายกรัฐมนตรีร่วมกับสมาชิกสภาผู้แทนราษฎร ฝ่ายวุฒิสภาเลือกประยุทธ์ จันทร์โอชาอย่างล้นหลามใน พ.ศ. 2562 และเศรษฐา ทวีสินใน พ.ศ. 2566 บทบัญญัตินี้ถูกสาธารณชนตรวจสอบอย่างเข้มงวดในระหว่างการลงมติเลือกนายกรัฐมนตรีไทย พ.ศ. 2566 เมื่อวุฒิสมาชิกไม่ให้ความเห็นชอบพิธา ลิ้มเจริญรัตน์ แม้ว่าสมาชิกสภาผู้แทนราษฎรส่วนใหญ่ให้คะแนนสนับสนุนก็ตาม
หลังวุฒิสภาเฉพาะกาลหมดวาระในวันที่ 10 พฤษภาคม พ.ศ. 2567 วุฒิสภาชุดถัดไปจะได้รับเลือกตั้งทางอ้อมผ่านระบบการเลือกตั้งที่ซับซ้อนอย่างมาก ด้วยจุดประสงค์ในการสร้างสถาบันคตินิยมนักวิชาการ การเลือกสมาชิกวุฒิสภาในปี พ.ศ. 2567 จะเป็นครั้งแรกที่ใช้ระบบนี้ และวุฒิสภาถาวรชุดนี้จะไม่มีอำนาจในการโหวตเลือกนายกรัฐมนตรี
เบื้องหลัง > การเลือกตั้ง พ.ศ. 2566

บทความหลัก: การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
รัฐบาลประยุทธ์พ่ายแพ้การเลือกตั้งสมาชิกสภาผู้แทนราษฎรไทย พ.ศ. 2566  พรรคก้าวไกลได้ที่นั่งมากที่สุด รองลงมาคือพรรคเพื่อไทย แต่ความพยายามที่จะจัดตั้งรัฐบาลผสมระหว่างทั้งสองฝ่ายกลับล้มเหลว หลังจากพิธา ลิ้มเจริญรัตน์ หัวหน้าพรรคก้าวไกล ไม่ได้รับเลือกเป็นนายกรัฐมนตรี ส่วนใหญ่เป็นเพราะการคัดค้านจากวุฒิสภาไทยชุดที่ 12 ซึ่งส่วนใหญ่เป็นกลุ่มอนุรักษ์นิยม
สิ่งนี้ทำให้มีการจัดตั้งรัฐบาลโดยเศรษฐา ทวีสินของพรรคเพื่อไทย คณะรัฐมนตรีเศรษฐาได้รับการสนับสนุนจากพรรคภูมิใจไทยและพรรคชาติไทยพัฒนา เช่นเดียวกันกับพรรคการเมืองแนวร่วมประยุทธ์อย่างพรรคพลังประชารัฐและพรรครวมไทยสร้างชาติ
ระบบการเลือก > กลุ่มบุคคล

พระราชบัญญัติประกอบรัฐธรรมนูญว่าด้วยการได้มาซึ่งสมาชิกวุฒิสภา พ.ศ. 2561 จำแนกกลุ่มบุคคลในการเลือกสมาชิกวุฒิสภาไว้ จำนวน 20 กลุ่ม ดังนี้
กลุ่มการบริหารราชการแผ่นดินและความมั่นคง เช่น อดีตข้าราชการ เจ้าหน้าที่รัฐ หรืออื่น ๆ ในทำนองเดียวกัน
กลุ่มกฎหมายและกระบวนการยุติธรรม เช่น ผู้พิพากษา อัยการ ตำรวจ ผู้ประกอบวิชาชีพกฎหมาย หรืออื่น ๆ ในทำนองเดียวกัน
กลุ่มการศึกษา เช่น ครู อาจารย์ นักวิจัย ผู้บริหารสถานศึกษา หรืออื่น ๆ ในทำนองเดียวกัน
กลุ่มการสาธารณสุข เช่น แพทย์ทุกประเภท นักเทคนิคการแพทย์ พยาบาล เภสัชกร หรืออื่น ๆ ในทำนองเดียวกัน
กลุ่มอาชีพเกษตรกรทำนา ปลูกพืชล้มลุก หรืออื่น ๆ ในทำนองเดียวกัน
กลุ่มอาชีพทำสวน ป่าไม้ ปศุสัตว์ ประมง หรืออื่น ๆ ในทำนองเดียวกัน
กลุ่มพนักงานลูกจ้างที่ไม่ใช่ราชการหรือหน่วยงานรัฐ ผู้ใช้แรงงาน หรืออื่น ๆ ในทำนองเดียวกัน
กลุ่มผู้ประกอบอาชีพด้านสิ่งแวดล้อม ผังเมือง อสังหาริมทรัพย์ และสาธารณูปโภค ทรัพยากรธรรมชาติ พลังงาน หรืออื่น ๆ ในทำนองเดียวกัน
กลุ่มผู้ประกอบกิจการขนาดกลางและขนาดย่อยตามกฎหมาย หรืออื่น ๆ ในทำนองเดียวกัน
กลุ่มผู้ประกอบกิจการอื่นนอกจาก (9)
กลุ่มผู้ประกอบธุรกิจหรืออาชีพด้านการท่องเที่ยว เช่น มัคคุเทศก์ ผู้ประกอบกิจการอื่นหรือพนักงานโรงแรม หรืออื่น ๆ ในทำนองเดียวกัน
กลุ่มผู้ประกอบอุตสาหกรรม หรืออื่น ๆ ในทำนองเดียวกัน
กลุ่มผู้ประกอบอาชีพด้านวิทยาศาสตร์ เทคโนโลยี การสื่อสาร การพัฒนานวัตกรรม หรืออื่น ๆ ในทำนองเดียวกัน
กลุ่มสตรี
กลุ่มผู้สูงอายุ คนพิการหรือผู้ทุพพลภาพ กลุ่มชาติพันธุ์ กลุ่มอัตลักษณ์อื่น ๆ หรืออื่น ๆ ในทำนองเดียวกัน
กลุ่มศิลปะ วัฒนธรรม ดนตรี การแสดงและบันเทิง นักกีฬา หรืออื่น ๆ ในทำนองเดียวกัน
กลุ่มประชาสังคม กลุ่มองค์การสาธารณประโยชน์ หรืออื่น ๆ ในทำนองเดียวกัน
กลุ่มสื่อสารมวลชน ผู้สร้างสรรค์วรรณกรรม หรืออื่น ๆ ในทำนองเดียวกัน
กลุ่มผู้ประกอบวิชาชีพ ผู้ประกอบอาชีพอิสระ หรืออื่น ๆ ในทำนองเดียวกัน
กลุ่มอื่น ๆ
ลักษณะอื่น ๆ ในทํานองเดียวกัน ในที่นี้ เป็นไปตามประกาศของคณะกรรมการการเลือกตั้ง (กกต.) ซึ่งเผยแพร่เมื่อวันที่ 25 เมษายน พ.ศ. 2567 และมีผลบังคับใช้ในวันถัดมา (26 เมษายน)
ระบบการเลือก > เส้นเวลา

หลังจากวาระของวุฒิสภาไทย ชุดที่ 12 สิ้นสุดลงในวันที่ 10 พฤษภาคม พ.ศ. 2567 ในวันเดียวกัน จะมีการประกาศใช้พระราชกฤษฎีกาให้มีการเลือก สว. ซึ่งที่ประชุมคณะรัฐมนตรีไทย คณะที่ 63 เห็นชอบตามที่สำนักงานคณะกรรมการการเลือกตั้ง (สำนักงาน กกต.) เสนอเมื่อวันที่ 23 เมษายน โดยคาดว่าจะมีผลใช้บังคับในวันที่ 11 พฤษภาคม
นอกจากนี้ ที่ประชุม ครม. ยังอนุมัติแผนการจัดเลือกสมาชิกวุฒิสภา โดยกำหนดวันเลือกและวันรับสมัครในวันที่ 13 พฤษภาคม และจะมีการรับสมัครเป็นเวลา 5 วัน คือจนถึงวันที่ 17 พฤษภาคม จากนั้นอีก 5 วัน (22 พฤษภาคม) จะเป็นการประกาศรายชื่อผู้สมัคร และถัดมาได้กำหนดให้ในวันที่ 9 มิถุนายน จะเป็นวันเลือกระดับอำเภอ, กำหนดให้วันที่ 16 มิถุนายน เป็นวันเลือกระดับจังหวัด และวันที่ 26 มิถุนายน เป็นวันเลือกระดับประเทศ ณ อิมแพคฟอรั่ม อิมแพ็ค เมืองทองธานี จากนั้นกำหนดให้วันที่ 2 กรกฎาคม เป็นวันประกาศผลผู้ได้รับเลือกเป็นสมาชิกวุฒิสภา
เมื่อทำการเลือกในระดับอำเภอ อำเภอหนึ่งแต่ละกลุ่มจะมีผู้ได้รับเลือกคะแนนสูงสุด 3 คน 1 อำเภอ 20 กลุ่ม เป็น 60 คน โดยอำเภอทั่วประเทศ คือ 928 อำเภอ เมื่อรวมแล้วจะมี 55,680 คน ทั้งหมดจะเข้าสู่กระบวนการเลือกระดับจังหวัด เพื่อเลือกผู้ได้รับคะแนนสูงสุด 2 คนแรกของแต่ละกลุ่ม เป็นผู้ที่ได้รับเลือกไปสู่การเลือกระดับประเทศ รวม 3,080 คน จากนั้นการเลือกระดับประเทศจะเหลือ 200 คน จำนวน 20 กลุ่มๆ ละ 10 คน
| รอบ | วันที่ | ระดับ | ความคืบหน้าของผู้สมัคร> ในกลุ่ม | ความคืบหน้าของผู้สมัคร> ทุกกลุ่ม | ความคืบหน้าของผู้สมัคร> ทั่วประเทศ | วิธีเลือกตั้ง |
| --- | --- | --- | --- | --- | --- | --- |
| 1 | 9 มิถุนายน | แต่ละคนใน 928 อำเภอ | 5 | 100 | 92,800 | จำกัดคะแนนเสียง (โหวต 2 คะแนน) |
| 2 | 9 มิถุนายน | แต่ละคนใน 928 อำเภอ | 3 | 60 | 55,680 | เสียงเดียวโอนไม่ได้ |
| 3 | 16 มิถุนายน | แต่ละคนใน 77 จังหวัด | 5 | 100 | 7,700 | จำกัดคะแนนเสียง (โหวต 2 คะแนน) |
| 4 | 16 มิถุนายน | แต่ละคนใน 77 จังหวัด | 2 | 40 | 3,080 | เสียงเดียวโอนไม่ได้ |
| 5 | 26 มิถุนายน | ทั่วประเทศไทย | 40 | 800 | 800 | จำกัดคะแนนเสียง (โหวต 10 คะแนน) |
| 6 | 26 มิถุนายน | ทั่วประเทศไทย | 10 | 200 | 200 | จำกัดคะแนนเสียง (โหวต 5 คะแนน) |
ข้อวิจารณ์

การเลือกสมาชิกวุฒิสภาในครั้งนี้ จะใช้วิธีการผู้สมัครเลือกกันเอง ซึ่งถือว่าเป็นวิธีที่ไม่เคยเกิดขึ้นมาก่อนในประวัติศาสตร์วุฒิสภาไทย และเมื่อลงลึกในรายละเอียดพบว่า เป็นวิธีการที่ซับซ้อนมากที่สุดอีกด้วย ซึ่งจะเริ่มตั้งแต่ระดับอำเภอ-จังหวัด-ประเทศ
นอกจากนี้ กฎและระเบียบของ คณะกรรมการการเลือกตั้ง สร้างความไม่สะดวกและไม่อำนวยให้ผู้สมัครได้แนะนำตัว หรือหาเสียง อาทิ ห้ามแจกเอกสารแนะนำตัวด้วยการวาง โปรย หรือติดประกาศในที่สาธารณะ, ห้ามแนะนำตัวทางวิทยุ โทรทัศน์ สื่อสิ่งพิมพ์, และห้ามให้สัมภาษณ์กับสื่อมวลชน นักข่าว หรือสื่อโฆษณา ที่เผยแพร่ทางแพลตฟอร์มดิจิทัลต่างๆ เป็นต้น ซึ่งในการเลือกตั้ง สว. ที่ผ่านมา 4 ครั้ง ไม่เคยมีระเบียบเช่นนี้ออกมาก่อน
ผลการเลือก

สำนักงานคณะกรรมการการเลือกตั้ง ได้ประกาศรายชื่อสมาชิกวุฒิสภาที่ผ่านการเลือกในราชกิจจานุเบกษาเมื่อวันที่ 10 กรกฎาคม
| พรรค | พรรค | ระดับอำเภอ> คะแนนเสียง | ระดับอำเภอ> % | ระดับจังหวัด> คะแนนเสียง | ระดับจังหวัด> % | ระดับประเทศ> คะแนนเสียง | ระดับประเทศ> % | ที่นั่ง |
| --- | --- | --- | --- | --- | --- | --- | --- | --- |
|  | อิสระ |  |  |  |  |  |  | 200 |
| ผลรวม | ผลรวม |  |  |  |  |  |  | 200 |

| ผู้มาใช้สิทธิเลือก | ผู้มาใช้สิทธิเลือก | 43,818 | – | 23,064 | – | 2,986 | – |  |
| ผู้มีสิทธิเลือก | ผู้มีสิทธิเลือก | 46,206 |  | 23,645 |  | 2,994 |  |  |
ข้อมูล: ECT เก็บถาวร 2024-06-08 ที่ เวย์แบ็กแมชชีน
ผลการเลือก > วุฒิสมาชิกแบ่งตามจังหวัด

| จังหวัด (64 จาก 77 จังหวัด) | สัดส่วนที่นั่ง | รวมที่นั่ง |
| --- | --- | --- |
บุรีรัมย์: 14
กรุงเทพมหานคร: 9
| พระนครศรีอยุธยา, สุรินทร์ | 7 | 14 |
| สงขลา, สตูล, อ่างทอง | 6 | 18 |
| อำนาจเจริญ, ศรีสะเกษ, อุทัยธานี, เลย, นครศรีธรรมราช | 5 | 25 |
| สุราษฎร์ธานี, เพชรบุรี, สมุทรสาคร, กระบี่, สมุทรสงคราม | 4 | 20 |
| สิงห์บุรี, พิจิตร, นครพนม, ยะลา, สุพรรณบุรี, พังงา, ปราจีนบุรี, ตราด, นนทบุรี, ราชบุรี, ชัยภูมิ, กาญจนบุรี, ฉะเชิงเทรา, นครนายก | 3 | 42 |
| ชัยนาท, นครสวรรค์, ปัตตานี, สุโขทัย, ระยอง, ขอนแก่น, ลำพูน, ประจวบคีรีขันธ์, บึงกาฬ, ระนอง, ชลบุรี, ภูเก็ต, เชียงราย, หนองบัวลำภู, สมุทรปราการ, มุกดาหาร, ปทุมธานี, จันทบุรี, เชียงใหม่, พัทลุง, น่าน, อุบลราชธานี, ยโสธร, นครราชสีมา, นครปฐม | 2 | 50 |
| แพร่, สระบุรี, ตรัง, ชุมพร, พิษณุโลก, ลำปาง, หนองคาย, พะเยา | 1 | 8 |
| — | — | 200 |
แหล่งข้อมูลอื่น

"พระราชบัญญัติประกอบรัฐธรรมนูญว่าด้วยการได้มาซึ่งสมาชิกวุฒิสภา พ.ศ. ๒๕๖๑" (PDF). ราชกิจจานุเบกษา. 135 (68 ก): 1–39. 12 กันยายน 2561 – โดยทาง ราชกิจจานุเบกษา.
"ประกาศคณะกรรมการการเลือกตั้ง เรื่อง ผลการเลือกสมาชิกวุฒิสภา" (PDF). ราชกิจจานุเบกษา. 141 (43 ก): 7–16. 10 กรกฎาคม 2567 – โดยทาง ราชกิจจานุเบกษา.
| ด ค กการได้มาซึ่งสมาชิกวุฒิสภาไทยทุกรูปแบบ |
| --- | --- | --- |
| แบบเลือกตั้ง |  2543  2549  2551  2557  |  |
| แบบเลือก |  2567  |  |
| แบบสรรหา |  2551  2554  2561–2562  |  |
ธีระ ไตรสรณกุล

| ธีระ ไตรสรณกุลม> ว.ม., ป.ช..ข้อมูลส่วนบุคคล |
| --- | --- |
เกิด: 9 สิงหาคม พ.ศ. 2500 (67 ปี) อำเภอยางชุมน้อย จังหวัดศรีสะเกษ
พรรคการเมือง: เพื่อไทย   ภูมิใจไทย

ธีระ ไตรสรณกุล (เกิด 9 สิงหาคม พ.ศ. 2500) อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย เป็นพี่ชายของอุดมลักษณ์ เพ็งนรพัฒน์ อดีตสมาชิกสภาผู้แทนราษฎรจังหวัดศรีสะเกษ
ประวัติ

ธีระ ไตรสรณกุล เกิดเมื่อวันที่ 9 สิงหาคม พ.ศ. 2500 ที่อำเภอยางชุมน้อย จังหวัดศรีสะเกษ เป็นบุตรของนายฮวด กับนางจือเฮียง ไตรสรณกุล เป็นพี่ชายของนางอุดมลักษณ์ เพ็งนรพัฒน์ อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และนายวิชิต ไตรสรณกุล นายกองค์การบริหารส่วนจังหวัดศรีสะเกษ
ธีระ ไตรสรณกุล สำเร็จการศึกษาบัญชีบัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัย
การทำงาน

ธีระ ไตรสรณกุล ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติไทย แต่แพ้ให้กับนายวิวัฒน์ชัย โหตระไวศยะ จากพรรคไทยรักไทย ต่อมาในการเลือกตั้ง พ.ศ. 2550 เขาได้ลงสมัครรับเลือกตั้งในนามพรรคพลังประชาชน และได้รับเลือกตั้ง เป็นสมาชิกสภาผู้แทนราษฎรสมัยแรก และได้รับเลือกตั้งเป็น ส.ส. อีกสมัย ในการเลือกตั้ง พ.ศ. 2554
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
มูลนิธิแพทย์อาสาสมเด็จพระศรีนครินทราบรมราชชนนี
แหล่งข้อมูลอื่น

http://province.moph.go.th/chiangmai/spc/work_pg2.htm เก็บถาวร 2007-02-05 ที่ เวย์แบ็กแมชชีน
http://www.swu.ac.th/HRHday/year43/exhibit04/ เก็บถาวร 2007-02-05 ที่ เวย์แบ็กแมชชีน
http://www.pm.ac.th/section/sport/doctor/index.htm เก็บถาวร 2007-04-01 ที่ เวย์แบ็กแมชชีน
http://www.manager.co.th/QOL/ViewNews.aspx?NewsID=9480000092550%5Bลิงก์เสีย%5D
http://www.moomkafae.com/index.php?lay=show&ac=article&Id=156293&Ntype=1 เก็บถาวร 2007-02-27 ที่ เวย์แบ็กแมชชีน
ซีล (วงดนตรี)

| Zeal (ซีล) |
| --- | --- |

ข้อมูลพื้นฐาน
ที่เกิด: กรุงเทพมหานคร ประเทศไทย
แนวเพลง: ร็อก, ซินธ์ร็อก, ป๊อปร็อก,ออลเทอร์นาทิฟร็อก,กรันจ์,อิเล็กทรอนิกส์ร็อก
ช่วงปี: พ.ศ. 2545 - ปัจจุบัน
ค่ายเพลง: มอร์ มิวสิค (พ.ศ. 2545 - 2550) DUCKBAR (พ.ศ. 2551 - 2553) WE Records (พ.ศ. 2554 - 2558) มิวซิกมูฟ (พ.ศ. 2558 - 2559) มีเรคคอร์ดส (พ.ศ. 2559 - ปัจจุบัน)

สมาชิก: ปราชญ์ พงษ์ไชย  (ร้องนำ)   ณัฐบวร เศรษฐกนก  (กีต้าร์)   ศิลา นามเทพ  (กีต้าร์)   ต่อยศ จงแจ่ม  (เบส)   ปรัชญา มีบำรุง  (กลอง)
ซีล (Zeal)  เป็นวงดนตรีสัญชาติไทย สังกัด มีเรคคอร์ดส ในเครือ มิวซิกมูฟ มีสมาชิกของวง 5 คน  ศึกษาที่มหาวิทยาลัยศรีนครินทรวิโรฒ สาขาวิชาดุริยางคศาสตร์สากล จึงได้รวมตัวกันเป็นวงดนตรี ปัจจุบันมีสมาชิกใหม่เพิ่มอีก 1 คน คือ ศิลา นามเทพ ตำแหน่งกีต้าร์
พวกเขาประสบความสำเร็จกับเพลงฮิตมากมาย อาทิ สองรัก, โง่เขลา, ล้มทั้งยืน, จูบลา, อย่าอยู่คนเดียว, พบเพื่อเพียงผ่าน, หมดชีวิต (ฉันให้เธอ) และเพลงอื่น ๆ อีกมากมาย
ก่อนออกอัลบั้มเป็นของตัวเอง วงซีลยังเคยเป็นวงแบ็กอัพให้กับอรอรีย์   จากการชักชวนของวงพอสจนได้แบ็คอัพให้ศิลปินอื่นๆ อาทิ สุนิสา สุขบุญสังข์, ฐิติ เวชบุล, ธงไชย แมคอินไตย์, เสาวลักษณ์ ลีละบุตร, สุนิตา ลีติกุล และ พันกร บุณยะจินดา และก่อนหน้า ชุ มือกีต้าร์ของวง ได้เคยทำวงดนตรีมาก่อน ในชื่อวง "บ็อกเซอร์" ส่วนศิลาก็เคยทำแบ็คอัพให้ลานนา คัมมินส์ ตอนแรกทางวงจะตั้งชื่อว่า SIL (Sorry I’m late) ที่แปลว่าขอโทษมาสาย แต่ชื่อฟังละม้ายคล้ายซิลลี่ ฟูลส์ จึงตัดสินใจเปลี่ยนเป็นวงซีล ที่แปลว่ามุ่งมั่น ตั้งใจ โดยได้คำจากดิคชั่นนารี
สมาชิก

| สมาชิก |
| --- | --- | --- | --- |

| ชื่อ | ชื่อเล่น | ตำแหน่ง - สถานที่เกิด | เกิด |
| ปราชญ์ พงษ์ไชย | (เป๊กซ์) | เกิดที่ อำเภอเมืองนครพนม จังหวัดนครพนม ร้องนำ, กีต้าร์ Acoustic | เกิด 13 กันยายน พ.ศ. 2524 |
| ณัฐบวร เศรษฐกนก | (ชุ) | เกิดที่ เขตลาดกระบัง จังหวัดกรุงเทพมหานคร กีต้าร์ (โซโล่) | เกิด 24 ตุลาคม พ.ศ. 2517 |
| ศิลา นามเทพ | (ศิลา) | เกิดที่ เขตดอนเมือง จังหวัดกรุงเทพมหานครกีตาร์ | เกิด 13 กรกฎาคม พ.ศ. 2524 |
| ต่อยศ จงแจ่ม | (ป๊อก) | เบส | เกิด 4 ธันวาคม พ.ศ. 2520 |
| ปรัชญา มีบำรุง | (เคน) | กลองชุด | เกิด 15 กุมภาพันธ์ พ.ศ. 2522 |
ผลงาน > อัลบั้ม

| ชื่ออัลบั้ม | ปีที่วางแผน |  | รายชื่อเพลง | สังกัด |
| --- | --- | --- | --- | --- |
| Zeal | 24 กันยายน พ.ศ. 2545 |  | รายชื่อเพลง เหวี่ยง *  แค่ฝันก็เอาแล้ว  โง่เขลา *  โชคดี  ตอบฉันหน่อย  จะไปจะมา  สองรัก *  ปลอม  คนบ้า  จากตรงนี้  | มอร์ มิวสิค |
| Trip | 19 ตุลาคม พ.ศ. 2547 |  | รายชื่อเพลง ล้มทั้งยืน *  ไม่เห็นยาก  จูบลา *  ไม่รัก...ก็แค่บอกไม่รัก  ยังไงก็รัก  แล้วแต่จะคิด  แบก  ได้เลย  ดื้อรั้น  แรงมาแรงไป  | มอร์ มิวสิค |
| Space | พ.ศ. 2548 |  | รายชื่อเพลง คงมีที่พอ  สาด ๆ ส่ง ๆ  อย่าอยู่คนเดียว *  รักไม่ทำร้าย  แล้วแต่ใจ  หลังชนฝา  พบเพื่อเพียงผ่าน *  ฟ้าของเรา  เธอคือความรัก  No Way Out  | มอร์ มิวสิค |
| 4Real | 19 สิงหาคม พ.ศ. 2551 |  | รายชื่อเพลง คำสาป  (เพลงประกอบละคร ปอบผีฟ้า)  หมดชีวิต (ฉันให้เธอ) feat. บัวชมพู ฟอร์ด *  มองตัวเอง  ดาว *  บุคคลตัวอย่าง  Sexercise feat. Kal  หลอน  พายุอารมณ์  ความรักคือการต่อสู้  ปล่อย feat. Zita Zalai  | มอร์ มิวสิค ดั๊กบาร์ |
| Grow | 15 กันยายน พ.ศ. 2554 |  | รายชื่อเพลง เสี้ยม Feat.ไทยเทเนี่ยม *  พระเอกตัวจริง  ฉันกำลังจะตาย *  Glow Feat. เต็น Smile buffalo  สัมผัสที่เจ็บ *  สัตว์เลื้อยคลาน Feat. จิระศักดิ์ ปานพุ่ม  สิ่งแปลกปลอม  เก็บ  วินาที  ผ่านมาผ่านไป  หรือว่าเธอไม่รู้ (เพลงประกอบละคร มหาชนชาวแฟลต)  แบบไหนที่เธอรัก (เพลงประกอบละคร เงารักลวงใจ)  สมรภูมิไฟ​ (เพลงประกอบละคร ศิราพัชร ดวงใจนักรบ)  รักไม่ได้...ไม่ใช่ไม่รัก (เพลงประกอบละคร ศิราพัชร ดวงใจนักรบ)  เพราะฉะนั้น (เพลงประกอบละคร เพลิงทระนง)  | ดั๊กบาร์ WE Records |